রাওয়ালপিন্ডি
রাওয়ালপিন্ডি () হচ্ছে পাকিস্তানের রাজধানী ইসলামাবাদের নিকটবর্তী মালভূমির উপরস্থ শহর। এটি পাঞ্জাব প্রদেশের অন্তর্গত। জনসংখ্যার বিচারে এটি পাকিস্তানের ৪র্থ বৃহত্তম শহর। এর প্রথমদিকের শহরগুলো হচ্ছে করাচি, লাহোর এবং ফয়সালাবাদ। স্থানীয়ভাবে রাওয়ালপিন্ডি শুধু পিন্ডি নামে পরিচিত। এই অঞ্চলেই গড়ে ওঠে সোয়ানিয়ান সংস্কৃতির অধিবাসীদের বাস। এর জনসংখ্যা ১ লক্ষ ৮০ হাজার থেকে বেড়ে প্রায়২১ লক্ষে পৌঁছায়।
শেইখুপুরা
শেইখুপুরা (, ) পাকিস্তানের পাঞ্জাব প্রদেশে অবস্থিত একটি অন্যতম শহর। ১৬০৭ সালে মুগল সম্রাট জাহাঙ্গীর কর্তৃক প্রতিষ্ঠিত শেইখুপুরা বর্তমানে পাকিস্তানের ১৭তম বৃহত্তম শহর এবং শেইখুপুরা জেলার সদর দপ্তর। শহরটি মূলত একটি শিল্প কেন্দ্রীয় অঞ্চল এবং উপগ্রহ শহর, লাহোরের উত্তর-পশ্চিম থেকে প্রায় ৩৮ কিলোমিটার দূরত্বে অবস্থিত।